امجد جاوید

امجد جاوید ستمبر 1965ء میں پیدا ہوئے، تعلیم ایم اے بلکہ ڈبل ایم اے، اقبالیات میں بھی کر رکھا ہے، 4 دسمبر 2004 میں شادی ہوئی، اتنی تاخیر سے کیوں ہوئی، عام طور پر ایسا عشقِ مجازی کی وجہ سے بھی ہوتا ہے کیوں۔۔۔؟ کہ ان کی تحریروں سے عشقِ حقیقی تو چھلکتا ہی ہے عشقِ مجازی بھی جھلکتا ہے، 
ان کی پہلی کہانی درد تھا عجب کوئی ناشر و مدیرِ اعلے' سہام مرزا کے ماہ نامہ سچی کہانیاں کے جنوری 1988 کے شمارے میں اس وقت شائع ہوئی جب اس کے ایڈیٹر شمیم نوید تھے، شمیم نوید تقریباً 18برس قبل فوت ہو چکے ہیں، 

امجد جاوید صاحب کی پہلی قدرے طویل قسط وار کہانی لاہور کے معروف جریدے آداب عرض میں چہرہ کے نام سے تین اقساط میں شائع ہوئی جس کے مدیر خالد بن حامد تھے، 

امرت کور امجد جاوید کی وہ کہانی ہے جس کی شہرت سے انہیں پہلی بار احساس ہوا کہ بطور مصنف انہیں قبول کر لیا گیا ہے تاہم قلندر ذات کی اشاعت سے ان کی شہرت ملکی کناروں سے باہر نکل گئی، ذاتی طور پر ان کی سب سے زیادہ پسندیدہ کہانی، کوکھ پر مصلوب بیٹا، ہے بقول امجد جاوید اس تحریر کی تخلیق کے دوران میں وہ شِدّتِ جذبات سے بار بار رو پڑتے تھے اسی بنا پر کہانی کی تکمیل نے بھی ضرورت سے زیادہ وقت لیا، 

امجد جاوید کے نزدیک سعادت حسن منٹو اردو افسانہ کی سب سے قدآور شخصیت ہیں تاہم موجودہ وقت میں محمد الیاس کا کوئی ثانی نہیں، آغا اشرف بھی ان کی گُڈبُک میں ہیں اور امجد جاوید کی نظر آغا اشرف غیر معمولی تحریروں کے تخلیق کار ہیں، تاہم عنائیت اللہ کی داستان ایمان فروشوں کی ان کے بقول ناقابلِ فراموش تاریخی شاھکار ہے، اپنی تحریروں میں چار جلدوں پر مشتمل قلندر ذات کو اپنی پسندیدہ کتاب قرار دیتے ہیں، ناول اور افسانہ نگار ہونے کے ساتھ ساتھ امجد جاوید صحافی، کالم نگار، ڈراما نگار، نقاد اور دانش ور بھی ہیں، 

بہ حیثیتِ شاعر امجد جاوید کا ایک شعری مجموعہ تمھیں چاہوں گا شِدّت سے بھی شائع ہو چکا ہے، تاہم ان کی بہترین پہچان سَری ادب (پاپولر فِکشن) ہی ہے، 
ایک سوال کے جواب میں کہ کچھ نام نہاد نقاد کیوں ادب کو تقسیم کرتے اور فکشن رائٹرز کو بے ادب قرار دینے پر تْلے رہتے ہیں؟؟؟

امجدجاوید کہتے ہیں کہ ڈائجسٹ کے ادب کو ادب نہ ماننا ادبی غنڈہ گردی ہے، حالانکہ وقت نے ثابت کر دیا ہے کہ پاپولر ادب ہی ہر دور میں کام یاب ٹھہرا ہے،

ناول 
 جب عشق سمندر اوڑھ لیا
 سائبان سورج کا
 عشق کسی کی ذات نہیں
 تاج محل
 عشق سیڑھی کانچ کی
 عشق کا قاف
 چہرہ
 عورت ذاد
 دھوپ کے پگھلنے تک
 امرت کور
 فیضِ عشق
 قلندر ذات 
 جی بوائے(بچوں کے لیے سائنس فکشن ناول)

حوالہ جات 

1965ء کی پیدائشیں